เรื่องร้องเรียน (คลอง,ทางเท้า) วันที่ 2022-06-05 02:00:58 — แขวงบางจาก เขตพระโขนง กรุงเทพมหานคร
เรียน ทีมงานคุณชัชชาติ

เรื่อง : แจ้งปัญหาคลองหลังบ้าน(คลองบ้านหลาย)น้ำเน่าเสียและส่งกลิ่นเหม็น พิกัดซอยสุขุมวิท101/1 วชิรธรรมสาธิต 55 กระทบต่อการดำรงชีพ

ตามที่กระผมได้พักอาศัยอยู่ในหมู่บ้านรังสิยา 2 ตั้งอยู่ในซอยวชิรธรรม 55 ซึ่งด้านหลังบ้านตลอดแนวหมู่บ้านทางด้านขวา มีพื้นที่ติดกับคลองบ้านหลาย(ตามรูปภาพประกอบ) ซึ่งเมื่อหลายปีก่อนได้มีการขุดลอกคลองระบายน้ำเพื่อก่อสร้างทางเท้าตลอดแนวคลองจึงทำให้น้ำมีคุณภาพดีใสแจ๋ว แต่เพียงระยะเวลาไม่นานคลองที่เคยสดใสก็กลับมาดำมืดและส่งกลิ่นเหม็น(ตามคลิปวิดิโอ) เข้ามาภายในตัวบ้าน ส่งผลกระทบต่อการดำรงชีพอันเนื่องมาจาก มลพิษทางอากาศ ไม่สามารถเปิดประตูและหน้าต่างเพื่อให้อากาศถ่ายเทเข้ามายังตัวบ้านเนื่องจากส่งกลิ่นเหม็นมาก

ในการนี้จึงขอความอนุเคราะห์มายังท่านในการดำเนินการขุดลอกคลองบ้านหลายเพื่อให้คุณภาพของน้ำกลับมามีความใสอย่างเช่นเคยและคืนอากาศที่บริสุทธิ์ให้แก่ประชาชนในพื้นที่ได้สูดลมหายใจอย่างเต็มปอดอีกครั้ง

จึงเรียนมาเพื่อโปรดทราบและดำเนินการ
พชร คงถนอมพรรณ